[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      08.09.2015   

Nr. 4c-2/541









  
Plx 436/2015
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra propunerii legislative pentru completarea alin.(2) al art.160 din Legea nr.571/2003 privind Codul fiscal,  trimisă spre dezbatere în fond cu adresa nr. PLx.436 din 2 iunie 2015 2015, Camera Deputaţilor fiind Cameră decizională. 

În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Viorel ŞTEFAN

RAPORT
asupra propunerii legislative pentru completarea alin.(2) al art.160 din Legea nr.571/2003 privind Codul fiscal
    
       În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a fost sesizată spre dezbatere pe fond cu propunerea legislativă pentru completarea alin.(2) al art.160 din Legea nr.571/2003 privind Codul fiscal, trimisă spre dezbatere în fond cu adresa nr. PLx.436 din 2 iunie 2015.

      Senatul, în calitate de primă cameră sesizată, a respins propunerea legislativă în şedinţa din data de 27 mai 2015.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
     Propunerea legislativă a fost avizată favorabil de către Consiliul Legislativ şi  avizată negativ de către Guvern, Comisia pentru politică economică, reformă şi privatizare, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi.
    
      Propunerea legislativă supusă dezbaterii are ca obiect de reglementare completarea art. 160 alin.(2) din Legea nr.571/2003 privind Codul fiscal, cu modificările şi completările ulterioare, în sensul aplicării operaţiunii de taxare inversă de TVA şi pentru livrarea pe întregul lanţ alimentar, de la furaje până la vânzarea produselor alimentare din carne.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 8 septembrie 2015.
Din totalul de 32 de membri ai Comisiei pentru buget, finanţe şi bănci şi-au înregistrat prezenţa la dezbateri 31 deputaţi.
La dezbaterea acestei propuneri legislative au fost prezenţi, în calitate de invitaţi, reprezentanţi ai Ministerului Finanţelor Publice.
    În urma examinării propunerii legislative şi a opiniilor exprimate, deputaţii prezenţi la lucrări au hotărât, cu majoritate de voturi, să supună plenului Camerei Deputaţilor respingerea propunerii legislative deoarece în anul 2016 intră în vigoare noul Cod Fiscal.

    În raport cu obiectul şi conţinutul său propunerea legislativă face parte din categoria legilor ordinare.

